Ministru kabineta rīkojuma projekta **„Par valsts nekustamā īpašuma Saules ielā 137, Ventspilī, nodošanu Ventspils pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts nekustamā īpašuma Saules ielā 137, Ventspilī, nodošanu Ventspils pilsētas pašvaldības īpašumā” (turpmāk – rīkojuma projekts) sagatavots, saskaņā ar Publiskas personas mantas atsavināšanas likuma 43.pantu un pārejas noteikumu 3.punktu, lai atļautu Finanšu ministrijai nodot bez atlīdzības Ventspils pilsētas pašvaldības īpašumā valstij piekrītošo nekustamo īpašumu (nekustamā īpašuma kadastra Nr. 2700 518 0006) Saules ielā 137, Ventspilī. |
| 2. | Pašreizējā situācija un problēmas | Īpašuma tiesības uz nekustamo īpašumu Saules ielā 137, Ventspilī (nekustamā īpašuma kadastra Nr. 2700 518 0006) – četrām ēkām (būvju kadastra apzīmējumi 2700 018 0103 003, 2700 018 0103 004, 2700 018 0103 005, 2700 018 0103 008) Ventspils pilsētas zemesgrāmatas nodalījumā Nr.2544 ir nostiprinātas sabiedrībai ar ierobežotu atbildību „META BONUS”, lēmumu datumi: 23.11.1999., 08.06.2000.Ar Ventspils tiesas 2012.gada 10.aprīļa spriedumu nekustamais īpašums Saules ielā 137, Ventspilī (nekustamā īpašuma kadastra Nr. 2700 518 0006) atzīta par bezmantinieka mantu, kas piekrīt valstij.Pamatojoties uz Valsts ieņēmumu dienesta Nodokļu parādu piedziņas pārvaldes 2012.gada 9.augusta Valstij piekritīgās mantas aprakstes un novērtējuma aktu Nr.002838, nekustamais īpašums Saules ielā 137, Ventspilī, ņemts valsts uzskaitē. Pamatojoties uz Ministru kabineta 2006.gada 25.aprīļa noteikumu Nr.315 "Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" 26.3. apakšpunktu ar 2012.gada 20.septembra aktu Nr.1436/12 būvju īpašums Saules ielā 137, Ventspilī, pārņemts valsts akciju sabiedrības „Valsts nekustamie īpašumi” pārvaldīšanā.Nekustamais īpašums Saules ielā 137, Ventspilī sastāv no četrām ēkām:* garāžas (būves kadastra apzīmējums 2700 018 0103 003) ar kopējo platību 239 m2, ekspluatācijas uzsākšanas gads 1980;
* noliktavas (būves kadastra apzīmējums 2700 018 0103 004) ar kopējo platību 654 m2, ekspluatācijas uzsākšanas gads 1980;
* katlu mājas (būves kadastra apzīmējums 2700 018 0103 005) ar kopējo platību 71 m2, ekspluatācijas uzsākšanas gads 1980;
* pagraba (būves kadastra apzīmējums 2700 018 0103 008) ar kopējo platību 101 m2, ekspluatācijas uzsākšanas gads 1980.

Būvju īpašums Saules ielā 137, Ventspilī (nekustamā īpašuma kadastra Nr.2700 518 0006) ir saistīts ar nekustamo īpašumu (nekustamā īpašuma kadastra Nr.2700 018 0103) – zemes vienību (zemes vienības kadastra apzīmējums 2700 018 0103) – Saules ielā 137, Ventspilī. Īpašuma tiesības uz nekustamo īpašumu (nekustamā īpašuma kadastra Nr.2700 018 0103) ir nostiprinātas Ventspils pilsētas zemesgrāmatas nodalījumā Nr.2667 Ventspils pilsētas pašvaldībai, lēmuma datums: 13.01.2000.Nekustamais īpašums (nekustamā īpašuma kadastra Nr.2700 518 0006) Saules ielā 137, Ventspilī, nav nepieciešams valstij valsts pārvaldes funkciju realizēšanai.Ventspils pilsētas dome 2012.gada 20.septembrī ir pieņēmusi lēmumu Nr.140 (protokols Nr.16, 10.§), kurā piekrīt pārņemt bez atlīdzības Ventspils pilsētas pašvaldības īpašumā valstij piekrītošo nekustamo īpašumu Saules ielā 137, Ventspilī (nekustamā īpašuma kadastra Nr.2700 518 0006) nolūkā realizēt likuma „Par pašvaldībām” 15.panta pirmās daļas 6.punkto pašvaldības autonomo funkciju – veicināt iedzīvotāju veselīgu dzīves veidu un sportu. Publiskas personas mantas atsavināšanas likuma 42.panta pirmā daļā ir noteikts, ka valsts nekustamo īpašumu var nodot bez atlīdzības pašvaldību īpašumā. Saskaņā ar Publiskas personas mantas atsavināšanas likuma 43.pantu atļauju atsavināt valsts nekustamo īpašumu dod Ministru kabinets, nosakot arī atsavināšanas veidu.Ministru kabineta lēmumā par valsts nekustamā īpašuma nodošanu bez atlīdzības pašvaldības īpašumā jānosaka, kādas pašvaldību funkcijas veikšanai nekustamais īpašums tiek nodots, kā arī jāparedz nosacījums, ka gadījumā, ja nodotais nekustamais īpašums vairs netiek izmantots pašvaldības funkciju veikšanai, pašvaldība šo īpašumu bez atlīdzības nodod valstij. Ievērojot minēto, rīkojuma projektā par valstij piekrītošā nekustamā īpašuma Saules ielā 137, Ventspilī (nekustamā īpašuma kadastra Nr.2700 518 0006), nodošanu bez atlīdzības Ventspils pilsētas pašvaldībai paredzēti šādi nosacījumi:1. Valstij piekritīgo nekustamo īpašumu:1.1. izmantot pašvaldības funkciju nodrošināšanai – veicināt iedzīvotāju veselīgu dzīvesveidu un sportu;1.2. bez atlīdzības nodot valstij, ja tas vairs netiek izmantots Ministru kabineta rīkojumā noteikto funkcijas veikšanai.Publiskas personas mantas atsavināšanas likuma pārejas noteikumu 3.punkts nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Tā kā nekustamais īpašums Saules ielā 137, Ventspilī (nekustamā īpašuma kadastra Nr.2700 518 0006) nav nepieciešama valsts pārvaldes funkciju īstenošanai un Ventspils pilsētas pašvaldība ir piekritusi pārņemt bez atlīdzības savā īpašumā minēto īpašumu, Finanšu ministrija ierosina Ministru kabinetam pieņemt lēmumu par minētā nekustamā īpašuma nodošanu bez atlīdzības Ventspils pilsētas pašvaldības īpašumā. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi”.  |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Politikas joma – publiskās pārvaldības politika. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts budžeta. Ventspils pilsētas pašvaldībai radīsies izdevumi pārreģistrējot nekustamo īpašumu zemesgrāmatā uz sava vārda. Pašvaldībai būs nepieciešami līdzekļi nekustamā īpašuma apsaimniekošanai un uzturēšanai.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma Saules ielā 137, Ventspilī (nekustamā īpašuma kadastra Nr.2700 518 0006) kadastrālā vērtība 2013.gada 1.janvārī ir 33964 lati. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgas ir valsts akciju sabiedrība „Valsts nekustamie īpašumi” un Ventspils pilsētas pašvaldība. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, IV, V un VI sadaļa – projekts šīs jomas neskar.

Finanšu ministrs A.Vilks

23.01.2013. 12:22

1231

I.Jansone

67024921, Ieva.Jansone@vni.lv